PÁLYÁZATI FELHÍVÁS

A Tatai Református Egyházmegye Tanácsa a 2025. évre pályázatot hirdet a gyülekezetekben folyó katechetikai munka támogatására, kifejezetten **táborok, rendezvények** lebonyolításához.

A pályázat benyújtható az alábbi témakörökre, a várható költségek maximum 30%-áig:

- **Nyári táborok** (hittanos, ifjúsági, családi)

- **Csendesnapok**, gyülekezeti napok

**A pályázatot a Tanács Határozata értelmében csak a mellékelt pályázati űrlapon lehet benyújtani.** Ennek oka, hogy eddig nem egységesen érkeztek az információk. Bízunk benne, hogy könnyebb lesz a döntés, ha minden rendezvényről egyforma adatokkal rendelkezünk.

**Fontos!**

**Az űrlapon szereplő „önerő” vagy „máshonnan kapott támogatás” sorokban szereplő összegek nem befolyásolják a döntést!** Ezért őszinte adatszolgáltatást kérünk.

A pályázat benyújtásának **határideje: 2025 május 10.**

A pályázatokat az Esperesi Hivatal címére kell benyújtani: 2941 Ács, Fő u. 71, vagy: gerecsei.zsolt@gmail.com

A pályázatok elbírálását az Egyházmegyei Tanács végzi.

A program megvalósulásáról szóló jelentést és az elszámolást (számlák másolata) 2025. december 15-ig kell az Esperesi Hivatalba beküldeni. Ennek elmulasztása a következő évi pályázatból való automatikus kizárást von maga után.

(Aki ezt 2024-re elmulasztotta, az a pályázat beadásával együtt pótolja!)

Az Egyházmegyei Tanács nevében:

Ács, 2025. április 11.

 Gerecsei Zsolt

 esperes sk.